Diari Oficial de la Generalitat Valenciana


Sumari del DOGV 5514, del 17-05-2007 (2007/6233)

RESOLUCIÓ de 8 de maig de 2007, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc de vicesecretaria general de la Diputació de València.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5514

Data del DOGV
:   17-05-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/6233


Data del document
:   08-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Descriptors 

:   * València
    * administració local
    * concurs administratiu
    * professió administrativa

Efectuada per la Presidència de la Diputació Provincial de València la convocatòria per a la provisió, pel sistema de lliure designació, del lloc de vicesecretaria general de l'esmentada corporació, i aprovades les bases d'aquesta, pel Decret de data 10 d'abril de 2007, de conformitat amb el que disposa l'article 99.2 de la Llei 7/1985, de 2 d'abril, Reguladora de les Bases de Règim Local; amb l'article 28 del Reial Decret 1732/1994, de 29 de juliol, i amb l'article 3.1 del Decret 159/1997, de 29 d'abril, del Govern Valencià, resolc:  
Primer  
Donar publicitat a la convocatòria per a la provisió, pel sistema de lliure designació, del lloc de vicesecretaria general de la Diputació Provincial de València, i a les bases que han de regir aquesta i que es relacionen en l'annex de la present resolució.  
Segon  
La convocatòria i les seues bases, a què es refereix aquesta resolució, podran ser impugnades a partir de la publicació del seu extracte en el Boletín Oficial del Estado, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la redacció que en fa la Llei 4/1999, així com el que disposa la Llei 29/1998, de 13 de juliol, Reguladora de la Jurisdicció Contenciosa Administrativa.  
València, 8 de maig de 2007.- El director general d'Administració Local: Juan José Pérez Macián.  
ANNEX  
Bases que han de regir la convocatòria, per a la provisió reglamentària del lloc de treball de vicesecretaria general de la Diputació Provincial de València, entre funcionaris d'administració local, amb habilitació de caràcter nacional, subescala de secretaria, categoria superior.  
1. Objecte  
Les presents bases tenen com a objecte regir la convocatòria a efectuar per la Presidència de la corporació, per a cobrir pel sistema de convocatòria pública i lliure designació, prevista en l'article 99.2 de la Llei 7/1985, de 2 d'abril, Reguladora de les Bases de Règim Local, segons la redacció que en fa la Llei 10/1993, de 21 d'abril, i articles 27 a 29 del Reial Decret 1732/1994, de 29 de juliol, el lloc de treball les dades del qual s'expressen tot seguit:  
Corporació: Diputació Provincial de València  
Denominació: vicesecretari general  
Classe: primera  
Nivell complement destinació: 30  
Complement específic: 48742.16 euros/any  
El lloc de treball a cobrir es troba inclòs en la relació de llocs de treball de la Diputació de València; el sistema de provisió és el de lliure designació entre funcionaris amb habilitació de caràcter nacional.  
2. Requisits  
Seran requisits indispensables per a concórrer a la convocatòria, i poder exercir el lloc en cas de ser nomenat:  
2.1. Estar integrat en l'escala d'habilitació de caràcter nacional, subescala secretaria, categoria superior.  
RESOLUCIÓ de 8 de maig de 2007, del director general d'Administració Local, per la qual es dóna publicitat a la convocatòria i a les bases per a la provisió pel sistema de lliure designació del lloc de vicesecretaria general de la Diputació de València. [2007/6233]Conselleria de Justícia, Interior   
i Administracions Públiques2.2. Estar en possessió, almenys, del certificat de coneixement oral del valencià, expedit o homologat per la Junta Qualificadora de Coneixements del Valencià.  
3. Convocatòria  
La convocatòria serà remesa per la Presidència de la corporació a la Direcció General d'Administració Local (conselleria de Justícia, Interior i Administracions Públiques) de la Generalitat Valenciana, i posterior tramesa a la Direcció General de la Funció Pública del MAP, per a la publicació de l'oportú extracte en el Boletín Oficial del Estado.  
4. Sol·licituds  
4.1. Les sol·licituds es dirigiran a la Presidència de la Diputació de València, dins dels 15 dies naturals següents al de la publicació de l'extracte de la convocatòria en el Boletín Oficial del Estado.  
4.2. Junta amb les sol·licituds, els aspirants acompanyaran els requisits, degudament acreditats, a què es refereix la base 2, així com quants altres documents que estimen oportú posar de manifest.  
5. Nomenament  
5.1. Conclòs el termini de presentació de sol·licituds, la Presidència de la corporació procedirà, si fa al cas, i prèvia constatació de la concurrència dels requisits exigits en la convocatòria, a dictar la resolució corresponent en el termini d'un mes. L'esmentada resolució haurà de ser motivada amb referència al compliment, per part del candidat elegit, dels requisits i especificacions exigits en la convocatòria i de la competència per a procedir al nomenament.   
5.2. De la resolució es donarà compte al Ple de la corporació i trasllat d'aquesta a la Generalitat Valenciana i a la Direcció General de Funció Pública del MAP, per a la seua anotació i publicació conjunta en el Boletín Oficial del Estado.  
6. Presa de possessió  
El termini per a la presa de possessió serà el previst en l'article 23 del Reial Decret 1732/1994, de 29 de juliol.  
7. Normativa supletòria  
En allò no previst en les presents bases, s'aplicarà el capítol V del Reial Decret 1732/1994, de 29 de juliol, i les prescripcions corresponents del Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovada pel Reial Decret 364/1995, de 10 de març.  
8. Impugnació  
Aquestes bases són definitives en via administrativa i en contra pot interposar-se, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, recurs de reposició potestativament davant del mateix òrgan que les haguera dictat en el termini d'un mes, comptador des de l'endemà de la publicació d'aquestes, o directament recurs contenciós administratiu davant dels jutjats contenciosos administratius de València, en el termini de dos mesos, comptadors des de la data anteriorment indicada, en virtut del que preveu l'article 46 de la Llei Reguladora de la Jurisdicció Contenciosa Administrativa. No obstant això, les persones interessades podran interposar qualssevol altres recursos, si ho estimen pertinent.